চিলি
চিলি (স্পেনীয় ভাষায়: Chile "চিলে") দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।
চমন
চমন (পশতু/উর্দু: ) পাকিস্তানের বেলুচিস্তান প্রদেশের কিল্লা আব্দুল্লাহ জেলার রাজধানী শহর। শহরটি আফগানিস্তানের নিকটবর্তী কান্দাহার প্রদেশের পাশ্ববর্তী ওয়েশ-চমন সীমান্ত অতিক্রম করে দক্ষিণে অবস্থান করে গড়ে উঠেছে। রাজধানী কোয়েটায় পরে, চমন বেলুচিস্তান প্রদেশের উত্তর অঞ্চলের পশতুন সংখ্যাগরিষ্ঠ দ্বিতীয় বৃহত্তম শহর ও তহসিল।